

Službeni glasnik

OPĆINE ČEMINAC

|  |  |  |
| --- | --- | --- |
| **Godina XX** | **Čeminac, 02. veljače 2015.** | **Broj 1** |

S A D R Ž A J

**AKTI OPĆINSKOG VIJEĆA**

1. **Odluka o izmjeni i dopuni Odluke o komunalnoj naknadi……………………………………….2**
2. **Odluka o zaštiti socijalnog standarda stanovništva Općine Čeminac……………………….3**
3. **Odluka o isplati potpore roditeljima novorođene djece na području**

 **Općine Čeminac u 2015. godini……………………………………………………………………………….8**

 4. **Odluka o kupnji nekretnine……………………………………………………………………………………10**

**AKTI OPĆINSKOG NAČELNIKA**

1. **Plan prijma na stručno usavršavanje bez zasnivanja radnog odnosa**

**U Općini Čeminac u 2015. godini…………………………………………………………………………..11**

Temeljem članka 22. Zakona o komunalnom gospodarstvu (Narodne novine broj 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13 i 153/13) i članka 29. Statuta Općine Čeminac ('Službeni glasnik' Općine Čeminac broj 1/13), Općinsko vijeće Općine Čeminac na 10. sjednici, dana 31. siječnja 2015. godine, donosi

**ODLUKU O IZMJENI I DOPUNI**

**ODLUKE O KOMUNALNOJ NAKNADI**

**Članak 1.**

Mijenja se članak 12. Odluke o komunalnoj naknadi usvojene na 9. sjednici Općinskog vijeća Općine Čeminac održanoj dana 29. prosinca 2014. godine, objavljenoj u 'Službenom glasniku' Općine Čeminac broj 8/14.

**Članak 2.**

U članak 12. Odluke o komunalnoj naknadi, iza riječi 'Koeficijent namjene (Kn) ovisi o vrsti nekretnine i iznosi za:' dodaju se riječi: '- stambeni prostor: koeficijent - 1,00'.

**Članak 3.**

Izmijenjeni i dopunjeni članak 12. Odluke o komunalnoj naknadi sada glasi:

Koeficijent namjene (Kn) ovisi o vrsti nekretnine i iznosi za:

- stambeni prostor: koeficijent - 1,00

- poslovni prostor koji služi za proizvodne djelatnosti: koeficijent - 2,00

- poslovni prostor koji služi za obavljanje ostalih djelatnosti: koeficijent - 3,00

- građevno zemljište koje služi u svrhu obavljanja poslovne djelatnosti: koeficijent - 0,50.

**Članak 4.**

Ova Odluka stupa na snagu osmog dana od dana objave u 'Službenom glasniku' Općine Čeminac, a primjenjuje se od dana stupanja na snagu Odluke o komunalnoj naknadi objavljene u 'Službenom glasniku' Općine Čeminac broj 8/14.

KLASA: 363-03/14-01/7

UR. BROJ: 2100/05-03-15-4

U Čemincu, 31. siječnja 2015. godine

 Predsjednik Općinskog vijeća

 Mario Kralj, v.r.

Temeljem članka Zakona o lokalnoj i područnoj (regionalnoj) samoupravi (NN 33/01, 60/01, 106/03, 129/05, 109/07, 125/08, 36/09, 150/11, 144/12 i 19/13), Zakona o socijalnoj skrbi (NN 157/13 i 152/14) i članka 29. Statuta Općine Čeminac (Službeni glasnik Čeminac 1/13), Općinsko vijeće Općine Čeminac na 10. sjednici održanoj dana 31. siječnja 2015. godine donosi

**O D L U K U**

**o zaštiti socijalnog standarda stanovništva**

**Općine Čeminac**

## I. OSNOVNE ODREDBE

**Članak 1.**

Ovom Odlukom utvrđuju se oblici pomoći iz socijalne skrbi, uvjeti i način njihovog ostvarenja, korisnici socijalne skrbi i postupak za ostvarivanje tih oblika pomoći.

**Članak 2.**

 Ovom Odlukom utvrđuje se realizacija oblika pomoći kroz 6 osnovnih programa:

1. pomoć za stanovanje;
2. pomoć u podmirenju pogrebnih troškova;
3. subvencija troškova školovanja;
4. jednokratne prigodne pomoći;
5. potpora za opremu novorođenog djeteta;
6. jednokratna pomoć obiteljima u slučaju požara, poplava i drugih teških socijalnih stanja (bolesti, smrti člana obitelji i dr.).

**Članak 3.**

 Realizacijom osnovnih programa ostvarit će se zaštita sljedećih kategorija stanovništva:

1. Osoba i obitelji u stanju socijalne potrebe,
2. Djece,
3. Osobe koje su u nevolji zbog poremećenih odnosa u obitelji ili ih je zadesila nesreća ili nepogoda,
4. ostalih osoba sukladno ovoj Odluci, a prema posebnom zaključku Općinskog načelnika.

**Članak 4.**

Korisnici oblika pomoći u smislu ove Odluke su državljani Republike Hrvatske, s prebivalištem i boravištem na području Općine Čeminac.

**Članak 5.**

 Prava utvrđena ovom Odlukom ne mogu se ostvariti na teret Općine Čeminac, ako je zakonom ili drugim propisom donesenim na temelju zakona određeno da se ta prava ostvaruju prvenstveno na teret RH ili drugih pravnih ili fizičkih osoba.

**Članak 6.**

 Općinsko vijeće Općine Čeminac za svaku kalendarsku godinu uz Proračun donosi program javnih potreba u zadovoljavanju potreba zdravstva i socijalne skrbi, kojim se određuju potrebe u godini i planirana sredstva za te namjene.

**Članak 7.**

 Poslove u svezi s ostvarivanjem prava iz socijalne skrbi propisane ovom Odlukom obavljaju: Jedinstveni upravni odjel Općine Čeminac (dalje: JUO), Općinski načelnik, a kada je to nužno i predsjednici mjesnih odbora, svaki za stanovnike svog naselja.

**II. NAČINI I UVJETI KORIŠTENJA POJEDINIH POMOĆI I PROGRAMA**

**1. Naknada za troškove stanovanja**

**Članak 8.**

Pomoć za stanovanje priznaje se za pokrivanje troškova stanovanja i to: najamnine, komunalne naknade, vode, odvodnje, električne energije, plina, grijanja i drugih troškova stanovanja u skladu s posebnim propisima.

**Članak 9.**

Pravo na naknadu za troškove stanovanja priznaje se korisniku zajamčene minimalne naknade.

**Članak 10.**

Pravo na naknadu za troškove stanovanja priznaje se do polovice iznosa zajamčene minimalne naknade priznate samcu, odnosno kućanstvu.

Iznimno, u smislu čl. 42. Zakona o socijalnoj skrbi, moguće je odobriti naknadu u visini iznosa zajamčene minimalne naknade.

**Članak 11.**

Naknada za troškove stanovanja može se odobriti u novcu izravno korisniku ili na način da Općina Čeminac, djelomično ili u cijelosti, plati račun izravno ovlaštenoj pravnoj ili fizičkoj osobi koja je izvršila uslugu.

**Članak 12.**

Pomoć za podmirenje troškova drva – ogrjeva osigurava Osječko-baranjska županija, temeljem zahtjeva Općine Čeminac.

1. **Pomoć u podmirenju troškova školovanja**

**Članak 13.**

 Pomoć u podmirenju troškova školovanja obuhvaća:

- sufinanciranje troškova prijevoza učenika srednjih škola i studenata;

- stipendiranje učenika i studenata.

**Članak 14.**

Odluku o uvjetima i kriterijima sufinanciranja prijevota učenika i studenata za svaku školsku godinu donosi Općinski načelnik sukladno predviđenim i planiranim sredstvima Proračuna, pod uvjetom da sredstva za prijevoz učenika i studenata nisu ostvarena po drugom osnovu.

**Članak 15.**

 Stipendiranje učenika i studenata provodi se na temelju pravilnika, kojeg donosi Općinsko vijeće, a kojim se detaljnije određuju uvjeti, kriteriji i način odobravanja stipendija.

 Stipendije se dodjeljuju sukladno predviđenim i planiranim sredstvima Proračuna.

1. **Jednokratne prigodne pomoći**

**Članak 16.**

 Jednokratne prigodne pomoći obuhvaćaju pomoć koja se dodjeljuje u povodu blagdana Božića i Uskrsa umirovljenicima i socijalno ugroženim osobama. Pomoć se može dodijeliti u novcu ili u naravi.

 Odluku o isplati, ovisno o raspoloživim sredstvima donosi Općinski načelnik u povodu blagdana Božića, odnosno Uskrsa. Odlukom Općinskog načelnika se detaljnije propisuju uvjeti i kriteriji za dobivanje pomoći, iznos pomoći, rokovi isplate i sl.

**4. Potpora za opremu novorođenog djeteta**

**Članak 17.**

Potpora za opremu novorođenog djeteta obuhvaća dodjelu potpore roditeljima novorođenog djeteta.

**Članak 18.**

Potporu za opremu novorođenog djeteta ostvaruje roditelj - podnositelj zahtjeva koji ispunjava uvjet iz članka 4. ove Odluke, uz uvjet da i dijete ima prebivalište i boravište na području Općine Čeminac.

Potpora se odobrava u jednokratnom iznosu od 3.000,00 kuna.

Rok za podnošenje zahtjeva je do 3 mjeseca starosti djeteta.

**5. Jednokratna pomoć obiteljima u slučaju požara, poplava i drugih teških socijalnih stanja (bolesti, smrti člana obitelji i dr.)**

**Članak 19.**

 Osobama, obiteljima u iznimno teškim trenutačnim životnim okolnostima: prvenstveno nesretan slučaj u obitelji, velika šteta u kućanstvu nastala zbog nesreće ili elementarne nepogode, skupo liječenje teške bolesti i slično može se jednom godišnje odobriti pomoć u maksimalnom iznosu do 10.000,00 kuna.

Zahtjev se podnosi Općinskom načelniku, koji određuje visinu odobrene potpore, ako smatra da je takav zahtjev opravdan. U donošenju svoje odluke Općinski načelnik može tražiti mišljenje nadležnog mjesnog odbora.

 Pomoć iz stavka 1. ovog članka ne može se odobriti za troškove stanovanja, niti za druge oblike pomoći za koje je predviđeno sufinanciranje drugim odredbama ove Odluke.

### III. NADLEŽNOSTI I POSTUPAK

**Članak 20.**

 Za provedbu ove Odluke nadležan je Jedinstveni upravni odjel Općine Čeminac i Općinski načelnik u dijelu isplata jednokratnih pomoći.

 Postupak za ostvarivanje pomoći iz socijalne skrbi utvrđenih ovom Odlukom pokreće se na zahtjev stranke, njezinog bračnog druga, punoljetnog djeteta, skrbnika ili udomitelja.

 Zahtjev se podnosi Jedinstvenom upravnom odjelu uz koji se prilažu odgovarajuće isprave, odnosno dokazi potrebni za ostvarenje te pomoći.

 Jedinstveni upravni odjel može odlučiti da se posebno ispitaju relevantne činjenice i okolnosti od kojih zavisi ostvarivanje pojedinačnog prava, posjetom obitelji podnositelja zahtjeva – korisnika ili na drugi odgovarajući način.

 Podneseni zahtjev i rješenje o odobrenju pomoći odnosi se na jednu kalendarsku godinu, odnosno od dana podnošenja zahtjeva do 31.12. tekuće godine, odnosno dok u toj godini postoje uvjeti za isplatu pomoći.

**Članak 21.**

O zahtjevu za ostvarivanje pomoći propisanih ovom Odlukom u prvom stupnju odlučuje rješenjem Jedinstveni upravni odjel, ako nije drugačije određeno.

 O žalbi protiv rješenja iz stavka 1. odlučuje nadležno upravno tijelo Osječko-baranjske županije.

**Članak 22.**

U tijeku ostvarivanja oblika pomoći Jedinstveni upravni odjel može tijekom godine od korisnika tražiti dokaze o udovoljavanju kriterijima, a korisnik je isto dužan dostaviti odnosno predočiti - u protivnom se pomoć obustavlja.

 Ako se promijene okolnosti o kojima ovisi ostvarivanje pojedinog oblika pomoći iz socijalne skrbi, nadležni odjel donijet će novo rješenje.

 Korisnik je dužan nadležnom odjelu prijaviti svaku promjenu činjenica koje utječu na ostvarivanje pomoći propisanih ovom Odlukom, u roku od 8 dana od dana nastanka promjene.

**Članak 23.**

 Korisnik koji je ostvario neko pravo propisano ovom Odlukom, dužan je nadoknaditi štetu, ako je:

* na temelju neistinitih ili netočnih podataka, za koje je morao znati da su neistiniti, odnosno netočni ili na drugi protupravni način ostvario pravo koje mu ne pripada,
* ostvario pravo zbog toga što nije prijavio promjenu koja utiče na gubitak ili opseg prava za koje je znao ili je morao znati.

### IV. ZAVRŠNE ODREDBE

**Članak 24.**

Danom stupanja na snagu ove Odluke prestaje vrijediti Odluka o socijalnoj skrbi objavljena 15. ožujka 2012. godine (''Službeni glasnik'' Općine Čeminac br: 1/12).

**Članak 25.**

 Ova Odluka stupa na snagu osmog dana od dana objave u ''Službenom glasniku'' Općine Čeminac.

KLASA: 550-01/15-01/1

UR.BROJ: 2100/05-15-2

Predsjednik

 Općinskog vijeća

 Mario Kralj, v.r.

Temeljem članka 29. Statuta Općine Čeminac ('Službeni glasnik' Općine Čeminac broj 1/13), Općinsko vijeće Općine Čeminac na svojoj 10. sjednici održanoj dana 31. siječnja 2015. godine.

**ODLUKU**

**o isplati potpore roditeljima novorođene djece na području Općine Čeminac u 2015. godini**

**Članak 1.**

Ovom odlukom utvrđuju se uvjeti i postupak odobravanja sredstava potpore roditeljima novorođene djece na području Općine Čeminac u 2015. godini.

**Članak 2.**

U cilju demografske obnove i povećanja nataliteta na području Općine Čeminac, Općina dodjeljuje novčanu potporu roditeljima novorođene djece na području Općine Čeminac u 2015. godini.

Roditeljima novorođene djece na području Općine Čeminac u 2015. godini Općina dodjeljuje novčanu pomoć u iznosu od 3.000,00 kuna po djetetu koje je rođeno u razdoblju od 20. prosinca 2014. godine, do 20. prosinca 2015. godine, bez obveze povrata.

**Članak 3.**

Zahtjev za dodjelu novčane pomoći može podnijeti roditelj novorođenog djeteta koji ima prebivalište i stalno boravi na području Čeminac, koji nema dugovanja prema Općini Čeminac, i to za dijete koje prebiva i boravi na području Općine Čeminac.

**Članak 4.**

Zahtjev za dodjelu novčane potpore za novorođeno dijete podnosi se Općinskom načelniku.

Općinski načelnik svojom Odlukom utvrđuje ispunjavanje uvjeta za dodjelu novčane potpore za novorođeno dijete.

Odobrena sredstva novčane potpore za novorođeno dijete isplaćuju se na račun roditelja - podnositelja zahtjeva.

**Članak 5.**

Korisnici sredstava za dodjelu novčane potpore za novorođeno dijete podnose zahtjeve na obrascu koji je sastavni dio ove Odluke.

Uz zahtjev za dodjelu novčane potpore, podnositelj mora priložiti:

1. Izvadak iz matice rođenih za novorođeno dijete;

2. Presliku osobne iskaznice podnositelja zahtjeva/roditelja;

3. Naziv banke, IBAN računa i presliku kartice računa podnositelja zahtjeva na koji će biti isplaćena sredstva novčane potpore

**Članak 6.**

Stručne i administrativno-tehničke poslove vezane uz primjenu ove Odluke obavlja Jedinstveni upravni odjel Općine Čeminac.

**Članak 7.**

Ova odluka stupa na snagu osmog dana od objave u 'Službenom glasniku' Općine Čeminac.

Klasa: 550-01/15-01/2

Urbroj: 2100/05-03-15-2

 Predsjednik

 Općinskog vijeća

 Mario Kralj, v.r.

Na temelju članka 35. Zakona o vlasništvu i drugim stvarnim pravima (NN NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14) i članka 30. Statuta općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac , na 10. sjednici održanoj dana 31. siječnja 2015. godine, donosi

**ODLUKU**

**o kupnji nekretnine**

I.

Prihvaća se ponuda temeljem koje Općina Čeminac kupuje od vlasnika Gorup Valenta Zdenka iz Čeminca, OIB: 25544520126, nekretninu upisanu u katastarskoj općini Čeminac, k.b. br. 82/2, oranica u selu, površine 663 m2, upisanu u zk. ul. broj 846.

II.

Kupoprodajna cijena nekretnine utvrđuje se u iznosu od ukupno 45.000,00 kuna.

III.

Kupoprodajna predmetne nekretnine vrši se u svrhu gradnje Doma za potrebe Općine Čeminac.

IV.

Ovlašćuje se načelnik Općine Čeminac da sklopi kupoprodajni ugovor u svrhu stjecanja vlasništva na predmetnoj nekretnini.

V.

Ova odluka će biti objavljena u 'Službenom glasniku' Općine Čeminac.

KLASA:406-01/15-01/1

UR.BROJ:2100/05-03-15-3

Čeminac, 31. siječnja 2015. godine

 Predsjednik

Općinskog vijeća

 Mario Kralj, v.r.

Na temelju članka 93. stavka 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine RH 86/08. i 61/11.) i članka 55. Statuta Općine Čeminac („Službeni glasnik“ Općine Čeminac br. 1/13) općinski načelnik Općine Čeminac dana 31. prosinca 2014. godine, donosi

**PLAN PRIJMA**

**NA STRUČNO OSPOSOBLJAVANJE BEZ ZASNIVANJA RADNOG ODNOSA**

**U OPĆINI ČEMINAC ZA 2015. GODINU**

**I. OPĆE ODREDBE**

**Članak 1.**

Ovim Planom predviđa se prijam na stručno osposobljavanje bez zasnivanja radnog odnosa tijekom 2015. godine u Jedinstvenom upravnom odjelu Općine Čeminac.

**II. PLAN PRIJMA, BROJ RADNIH MJESTA**

**Članak 2.**

U Jedinstvenom upravnom odjelu Pravilnikom o unutarnjem redu predviđena su službenička radna mjesta :

|  |  |  |  |
| --- | --- | --- | --- |
| RBR | NAZIV RADNOG MJESTA | BROJ IZVRŠITELJA NA NEODREĐENO VRIJEME | BROJ PLANIRANIH ZASTRUČNO OSPOSOBLJAVANJE |
| 1. | Računovodstveni referent | 1 | 3 |
| 2. | Referent za opće i upravne poslove | 1 | 2 |
| 3. | Komunalni redar | 1 | 2 |

U Vlastitom pogonu zaposleno sistematizacijom utvrđena su slijedeća radna mjesta:

|  |  |  |
| --- | --- | --- |
| RBR | NAZIV RADNOG MJESTA | BROJ IZVRŠITELJA NA NEODREĐENO VRIJEME |
| 1. | Upravitelj Vlastitog pogona | 1 |
| 2. | Vozač komunalnog vozila | 2 |
| 3. | Vozač-strojar | 1 |
| 4.  | Komunalni radnik | 1 |

Ukupno 8 izvršitelja na neodređeno vrijeme.

**Članak 3.**

Na stručno osposobljavanje bez zasnivanja radnog odnosa planira se u 2015. godini prijam 7 osoba

sa završenom srednjom školom IV stupnja:

- 2 osobe sa završenim upravnim smjerom, bez radnog iskustva, na radno mjesto referenta za opće i

 upravne poslove,

- 3 osobe sa završenim ekonomskim smjerom, bez radnog iskustva, na radnom mjestu

 računovodstvenog referenta,

- 2 osobe sa završenim općim, upravnim ili tehničkim smjerom, bez radnog iskustva, na radnom

 mjestu komunalnog redara.

**Članak 4.**

Prijam osoba na stručno osposobljavanje bez zasnivanja radnog odnosa provodit će se u suradnji s Hrvatskim zavodom za zapošljavanje, sukladno odredbama Uredbe o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima.

**Članak 5.**

Plan prijma provodit će se ako su sredstva za pokriće troškova stručnog osposobljavanja u cijelosti osigurana kod nadležne službe za zapošljavanje.

**Članak 6.**

Ovaj Plan stupa na snagu danom donošenja, a objavit će se u „Službenom glasniku“ Općine Čeminac.

Klasa:112-06-/14-01/4

Urbroj:2100/05-02-14-1

 **Općinski načelnik**

 **dr. Zlatko Pinjuh, spec.hitne medicine, v.r.**

**Izdaje: Općina Čeminac**

 **Za izdavača: dr.Zlatko Pinjuh, spec.hitne medicine - Općinski načelnik Općine Čeminac**

**Tisak: Općina Čeminac**